Publication: Magyar Közlöny
Issue: MK-2000-133 (Year: 2000, Number: 133)
Era: 1990-2004
Section: a 20/1997. (II. 13.) Korm. rendelethez]
Paragraph Index: 130

b) A 110. összetett iskola kódot abban az esetben lehet kitölteni, ha a közoktatási intézmény több különböző típusú iskola feladatait látja el oly módon, hogy a feladatellátásban közreműködő pedagógusok nem különülnek el intézményenként. Így például az általános iskola és a gimnázium feladatait ellátó összetett iskolában valamennyi pedagógus egy nevelőtestületet alkot. A pedagógiai munka azonban iskolatípusonként külön-külön, helyi tanterv alapján folyik. A tanulók is iskolatípusonként külön-külön osztályba járnak. Az összetett iskola értelemszerűen csak iskolai feladatokat láthat el. Összetett iskola esetén valamennyi ellátott feladatra vonatkozóan külön-külön adatlapot kell kiállítani.

Source: https://magyarkozlony.hu/hivatalos-lapok/38f7c078af9081f050d7956a54ed66f91e5cae7b/dokumentumok/af867356a1e9d2d87824220d89a0b11d42c27bef/letoltes